Komana Mwatoñojokaña Nenu Chihandilu Chakekala Ñahi Kumbidi?
Mwatoñojokaña nenu yuma yinakumwekana mukaayi . . .
yikatwalekahu chochenichi?
yikataminaku?
yikawahilaku?
BAYIBOLU YAHOSHAÑA NAWU
“Nzambi . . . wakayikombola madilu ejima kumesu awu; hikwakekala nawa cheñi kufwaku; hikwakekala nawa cheñi hela kuneña hela kudila hela kukataku. Yuma yakusambila yinahiti dehi.”—Chimwekeshu 21:3, 4.
ICHI CHIKANINU CHIKAHIMPA CHIHANDILU CHENU
• Mwakazataña nyidimu yayiwahi yakudiluñisha.—Isaya 65:21-23.
• Hikwakekala yikatu hela yihuñuku.—Isaya 25:8; 33:24.
• Mwakashakama namuzañalu nachisaka chenu niamabwambu jenu haya nyaka.—Masamu 37:11, 29.
KOMANA TUNATELI KUKUHWELELA CHIKUPU YUMA YAKANAWU MUBAYIBOLU?
Eña, hamuloña wayuma yiyedi:
Nzambi wukweti wuswa wakwila yuma yakanayi. Bayibolu yamutena Yehova Nzambi nkawindi nawu diyi “Watwesha yejima,” muloña wukweti ñovu jabadika. (Chimwekeshu 15:3) Dikwila nawu wudi nawuswa chikupu wakwila mwakanayi kulonda yabalumuni dinu ituña nakudiwahisha chiwahi. Kwesekeja nachahosha Bayibolu, “yuma yejima yinatwesheki kudi Nzambi.”—Matewu 19:26.
Nzambi nakufwila kwila mwakanayi. Chakutalilahu, Yehova ‘nakufwila’ kusha cheñi muuya mudi antu afwa dehi.—Yoba 14:14, 15.
Bayibolu yatulejaña cheñi nawu Mwana kaNzambi, Yesu, wokileña akata. Muloñadi? Muloña dichakeñeleñayi. (Maku 1:40, 41) Yesu wembujolileña chiwahi yililu yaTata yindi kuhitila mukufwila kukwasha atuzweñi.—Yowanu 14:9.
Dichi tunakuhweleli netu Yehova niYesu anakukeña kutukwasha kulonda twakadiluñishi yuma yayiwahi yidi kumbidi.—Masamu 72:12-14; 145:16; 2 Petulu 3:9.
LWIHU LUTWATELA KUTOÑOJOKAHU
Indi Nzambi wakawahisha ñahi yuma yinakumwekana mukaayi?
Bayibolu yakula ilu lwihu haMATEWU 6:9, 10 nihaDANYELI 2:44.
bem_Latn cjk_Latn cjk_Latn kon_Latn cjk_Latn lua_Latn cjk_Latn cjk_Latn swh_Latn tso_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn lug_Latn